


 Referat af Ordinær generalforsamling 2021 i Faaborg Tennisklub 
Mandag den 14. juni kl. 19 i Det Gamle Bibliotek, Grønnegade 44, Faaborg. 
Dagsorden ifølge vedtægterne: 
1.  Valg af dirigent: Henning Aksglæde, og referent: undertegnede
Alle formaliteter vedrørende indkaldelsen er overholdt
2.  Bestyrelsens beretning for det forløbne år – herunder uddrag
 Bestyrelsens formand Jørgen Bergmann (JB) fortæller bl.a. om en pludselig amputeret bestyrelse i det forløbne år, som det ikke lykkedes at få fyldt op med nye bestyrelsesmedlemmer,  men at flere  klubmedlemmer har hjulpet meget til ad hoc opgaver – de takkes. Forskellige arrangementer er blevet aflyst pga. corona – f.eks. Lyserød Lørdag. Arbejdet med ideen om oprettelse af padeltennis blev startet af den forrige bestyrelse, men ført videre af denne bestyrelse, hvilket har resulteret i konkrete forslag, som generalforsamlingen bedes tage stilling til. Bestyrelsen har også undersøgt muligheden for og arbejdet med et forslag om, at bane 5 og 6 skal laves om til hybridbaner – kommunen er søgt om tilskud, som dog ikke blev bevilget i år, men som muligvis vil blive det næste år. Faaborg tennisklubs mål og visioner er, at fremme tennis, sundheden (bevæg os for Livet) det sociale liv, et godt træner team både til unge og ældre (med prioritering af de unge). Klubben vil stræbe efter at være miljørigtig, og  traditionen med, at medlemmer hjælper med pasning af anlægget giver en  følelse af fælleskab. Det pointeres, at det er vigtigt at holde en god tone, og at klubben er blevet bedre til det i 2020
Jens: flot at bestyrelsen er kommet så langt, fordi den startede i en ”dum ” situation.
Formandens beretning blev godkendt!
3. Forelæggelse af det reviderede regnskab samt budget for det kommende år til godkendelse. Dette punkt slås sammen med punkt 5: fastlæggelse af kontingent
Peter Jacobsen: Regnskab:Vi har afleveret et godt regnskab. Christian Jensens indsats har fordoblet sponsoraterne- det vil blive svært at fastholde dem i år.
Efter gennemgang af regnskabet var der ingen bemærkninger .
Peter Jacobsen: Budget: Der er endnu ikke noget, der tyder på, at vi kører skævt af budgettet.
Kontingent fastsat til 1000 kr for senior og 500 kr for juniorer
Spredte spørgsmål fra salen i forbindelse med budget:
Jens: hvordan er det kommunale tilskud udformet? Ikke til baner, kun til drift såsom vand
Er der afsat penge til baneklargøringskursus i Vester Skerninge i efteråret? JB mener ikke, at det vil være et stort beløb, hvis nogen overhovedet
Christian: i Svendborg står kommunen for forberedelse af banerne! Peter: Afklaret at det ikke gælder ikke I Faaborg -  vi får tilskud på en anden måde
Regnskab, budget og kontingent er godkendt
4. Præsentation af indkomne forslag.
a. Bestyrelsen foreslår, at klubben etablerer to baner til padeltennis på matrikel 92 gb (arealet ved Petanqueklubben), når klubben har indgået brugsaftale med kommunen. Kommunen har bevilget 350.000 kr. Klubbens egenfinansiering forventes at kunne udgøre max. 475.000 kr. af en overslagspris på 825.000 kr. Bestyrelsen søger fonde. 
Hans Tønnesen gav et overblik over, hvilke planer bestyrelsen har og fremlagde prissætningen i medbragte skriftlige tilbud samt opstillede et tænkt eksempel, der kanvise muligheden for at tjene på en investering i 2 padeltennis baner:Eksemplet går ud fra et padel tennis abonnement til kr 1000 for kun padeltennis og kr 500 oven i almindeligt tennis abonnement. Med 105/20 vil investeringen kunne give kr 52.000 i overskud per år. Budgetforslaget lægger op til, at tennisklubben ikke skal miste penge pga Padel tennis, men kun låne penge til opstarten.En mulig 60/ 20 fordeling er grænsen uden overskud/ underskud, men det vurderes meget usandsynligt, at så få vil være interesserede i padel tennis.
Bestyrelsen foreslår, at der her etableres hybridbaner på bane 5 og 6, så snart der kan skaffes finansiering hertil. Hybridbanerne vil kunne bruges hele året. Hans Tønnesen fremlagde konkrete tilbud på anlæggelse. 
Spørgsmål fra salen både ang. Forslag  a og b
Sten Apel Hemmingsen: er drænene fotograferet, så vi i virkeligheden ved hvor de ligger? Pga den stigende regnmængde i Dk vil problemet med manglende dræn stige Hans fastslår, at de ligger syd om banerne
Christian: 105/20 ? hvad med afgang af medlemmer? er det indregnet?
Lasse: naturligt med afgang – nye vil melde sig ind, og paddelbanerne vil give massiv tilgang
Henning R er skeptisk
Peter Jacobsen har udarbejdet budgetter på padel baner og bekræfter, at de vil give overskud.
Peter præsenterede nu et alternativt forslag til dræning af de våde baner indenfor hegnet med nye dræn under gruset på banerne og mener ikke, at der er garanti for, at det tidligere foreslåede omfangsdræn vil virke
Klaus spørger om garanti for, at dræn under banerne vil virke?
JB: fastslår, at slaggerne under gruset skal fjernes, når man laver hybridbaner, og at prisen for dette kan variere meget afhængigt af, hvor forurenet slaggeren viser sig at være
Den mulige forurening af slaggerne diskuteres, og Birgit fastslår, at slagger bør fjernes i disse grønne tider.
Peter fortsatte sin fremlæggelse med et forslag om at starte med at lave 2 helårsbaner og så etablere padeltennis senere – altså en modsat rækkefølge end bestyrelsens forslag. Han foreslog medlemslån som en vej til finansiering
Jens: stiller spørgsmål om, hvorfor Peters forslag ikke er meldt ud tidligere, således at klubbens medlemmer kunne have sat sig ind i det og vurderet det samtidig med de af bestyrelsen fremsatte forslag. Ingen svar på dette fra Peter.
JB fastslår, at Peters forslag ikke har været oppe i bestyrelsen, og at kommunen først er indstillet på at give penge til hybridbaner næste år og ikke i år. Peters forslag er nyt for bestyrelsens øvrige medlemmer og kan derfor ikke tages stilling til på denne generalforsamling
Jens spørger, om Peters nye forslag skal trækkes til en ekstraordinær generalforsamling, men i lyset af tilsagn fra kommunen om tilskud til padel tennis i år ønsker bestyrelsen  grønt lys nu til at fortsætte sit arbejde, så fonde kan søges nu.
Herefter forskellige input fra klubbens medlemmer om at overveje nærmere undersøgelse af måder at lave dræn på, overvejelse om at lade kontingentet stige, igen forundring over, hvorfor priserne på hybridbaner synes så forskellige og igen forklaring om usikkerheden ang. bortskaffelse af slagger, skepsis ang. ideen om at anvende ”tennis” kontingenter til at betale for padel opstart, spørgsmål om muligt genbrug af padelbaner i tilfælde af fejlvurdering af populariteten, bekymring om konkurrencen fra padelbaner, der er planlagt ved Faaborg Forum..
JB: beder om tilkendegivelse fra klubbens medlemmer om, hvorvidt bestyrelsen kan fortsætte deres arbejde med den prioritering, som de har fremlagt.
Laila Wittenkamp: spørger hvorvidt bestyrelsen er enig i denne prioritering, og Peter svarer nej, idet han jo hellere ser sit eget forslag gennemført.
Birgit Sylvest: Peter har ikke på bestyrelsesmøder anfægtet bestyrelsens arbejde og prioritering, og derfor er det ikke ok nu at fremtvinge en ny generalforsamling.
Enighed om dette så ordstyrer fastslår, at det kun er de udsendte forslag, der skal tages stilling til.
Et par input fra klubmedlemmer om klubbens ”sjæl” og omstillingsparathed hvorefter der blev skåret igennem og skredet til afstemning om forslag a. Der var ikke flertal for skriftlig afstemning.
Forslag a:  38 stemte for
                  7 stemte imod
                  4 stemte ikke
Hvilket betyder, at bestyrelsen har fået grønt lys til at arbejde videre med deres forslag om padelbaner. 
Forslag b om etablering af hybridbaner efter etableringen af padel tennis blev accepteret    uden afstemning.
c. Bestyrelsen ønsker afgjort, om der skal etableres flisebelægning på græsarealet ved klubhuset, når der kan skaffes finansiering. 
Ang forslag c: Peter fremlægger en plan med etablering af 2 toiletter og fliselægning med fald væk fra klubhuset, således at vand føres væk. Forskellige kommentarer fra salen, hvorefter ordstyreren skar igennem med et forslag om at overlade det tekniske til bestyrelsen. 
Herefter afstemning om ønsket om flisebelægning eller ej:
                   19 stemte ja til flise belægning
                   19 stemte imod flisebelægning
Ordstyreren fastslår, at bestyrelsen selv må finde ud af, hvorvidt der lægges fliser eller ej.
b. Bestyrelsen ønsker afgjort, om at der skal etableres ekstra toiletter ved klubhuset med direkte adgang udefra, når der kan skaffes finansiering. 
Dette forslag blev vedtaget med stort flertal.

5.          Fastsættelse af kontingent: behandlet under punkt 2 

6.         Valg af bestyrelsesmedlemmer:
Peter  Jacobsen og Jørgen  Bergmann er ikke på valg i år
Lasse Christensen er på valg, men vil gerne fortsætte
Hans Tønnesen opstiller som ”rigtigt” medlem og blev valgt
Susse Coco Hjorth, Laila Wittenkamp og Mathilde Just stillede op og blev valgt ind
Britta Kongsted  genopstiller ikke

7.          Valg af 2 suppleanter til bestyrelsen: Lars Erik Nørrelund, Philip Sloth
8.         Valg af 2 revisorer og 1 revisorsuppleant: Kurt og Tina blev genvalgt, Britta Kongstad blev valgt som revisor suppleant
9.          Evt.
a. Eske forklarede om vandingssystemerne, og at Peter og Jørgen styrer dem. Eske beder om, at man følger instruktionerne og vil gerne hjælpe, hvis man har spørgsmål dertil
b.   kåring af Årets Medlem: Sten Apel Hemmingsen
JB takkede dirigenten Henning Aksglæde og afgående bestyrelsesmedlemmer


Referent Hanne Lundorff
